- Hindi News
- National
- पांच महीने में 100 बसों में लगे सीसीटीवी 6 दिन में कैसे लगेंगे 700 बसों में कैमरे
पांच महीने में 100 बसों में लगे सीसीटीवी 6 दिन में कैसे लगेंगे 700 बसों में कैमरे
स्कूलीबसोंमें सीसीटीवी कैमरे लगाने के आदेश केवल कागजों तक की सिमट कर रह गए हंै। पांच महीने पहले आदेश जारी हुए थे, लेकिन इन पांच महीनों में महज 100 बसों में ही सीसीटीवी लगे हैं। जबकि 700 से ज्यादा बसें बिना सीसीटीवी दौड़ रही हैं। खास बात यह है कि खुद स्कूल संचालकों ने 31 दिसंबर तक का समय इसके लिए मांगा था।
अब छह दिन में कैसे 700 बसों को कवर किया जा सकेगा। इसे लेकर आरटीए शिक्षा विभाग भी सुस्त है। निजी स्कूल संचालकों पर शायद शिक्षा विभाग के नियम कोई मायने नहीं रखते। शिक्षा विभाग ने अगस्त में सभी निजी स्कूल संचालकों को पत्र भेज अपनी बसों में महिला अटेंडेंट रखने, सीसीटीवी कैमरे लगवाने के आदेश जारी किए थे, लेकिन चार माह बीतने पर भी बसों में सीसीटीवी कैमरे नहीं लगे। आरटीए विभाग ने भी इसे लेकर कोई ठोस कदम नहीं उठाया।
शिक्षा विभाग ने निजी स्कूलों में पढ़ने वाली छात्राओं की सुरक्षा को लेकर बसों में महिला परिचालक रखने के आदेश जारी किए थे। अधिकांश स्कूल बसों में महिला अटेंडेंट भी नहीं है।
छात्राओंकी सुरक्षा के चलते थे आदेश : कईबार छुट्टी होने पर सभी बच्चे अपने-अपने स्टॉपेज पर उतर जाते हैं और आखिरी स्टॉपेज तक बड़ी छात्राएं ही बस में रह जाती हैं। इस दौरान छात्रा के साथ बस में चालक परिचालक ही रह जाते हैं। इसे देखते हुए बसों में महिला अटेंडेंट सीसीटीवी कैमरे अनिवार्य किए गए हैं।
एकबस में लगने हैं दो कैमरे : शिक्षाविभाग द्वारा निजी स्कूलों को जारी पत्र में साफ लिखा गया है कि एक बस में दो सीसीटीवी कैमरे लगाएं। इनमें एक कैमरा बस के आगे जो पूरी बस में सवार बच्चों पर नजर रखेगा। वहीं दूसरा कैमरा बस के पीछे लगाना है। ताकि हर छोटी मोटी हरकत भी कैमरे में रिकार्ड रहे।
800स्कूली बसों में लगने कैमरे : जिलेभरकी 800 स्कूल बसों में सीसीटीवी कैमरे लगने हैं। बता दें कि अभी तक 100 के आस पास ही स्कूली वाहनों में कैमरे लगे हैं।
कुरुक्षेत्र. स्कूल बसों में नहीं लगे सीसीटीवी कैमरे।
^गीता निकेतन के प्रिंसिपल ऋषि गोयल ने कहा कि स्कूल में छह बसे हैं सभी में कैमरे लगे हुए हैं। वहीं सेक्टर 13 स्थित अग्रसेन स्कूल प्रिंसिपल रीटा ने बताया कि स्कूल में 12 बसें है। जिनमें से 3 बसों में कैमरे लग चुके हैं, बाकी में जल्द लग जाएंगे। टेक चंद स्कूल में बच्चों के लिए पांच बसे हंै। प्रिंसिपल एस मैथ्यू ने कहा कि जल्द ही सभी बसों में सीसीटीवी कैमरे लगवा दिए जाएंगे।
^सभी स्कूल संचालकों को सीसीटीवी कैमरे लगाए जाने के आदेश पहले ही दिए जा चुके हैं। हाल ही में स्कूल संचालकों की मीटिंग लेकर हिदायतें दी हैं। स्कूल संचालकों को कैमरे लगाने के लिए 31 दिसंबर तक का समय दिया गया है। सुमनआर्य, डीईओ
स्कूल संचालकों ने 31 दिसंबर तक का मांगा है समय : लेखराज
^सीसीटीवीकैमरे लगाए जाने को लेकर स्कूल संचालकों ने आरटीए विभाग से 31 दिसंबर तक का समय मांगा है। अभी तक 100 के आस पास स्कूली बसों में कैमरे लग चुके हंै। जनवरी माह में बसों की चेकिंग की जाएगी। स्कूल या शिक्षण संस्थान नियमों को पूरा नहीं करता है, उनके लाइसेंस, रजिस्ट्रेशन और परमिट तक रद्द किया जा सकते है। आरटीएसहायक सचिव लेखराज
इधर एक ही कांट्रेक्टर को लेकर रोष
आरटीएविभाग ने सीसीटीवी कैमरे एक ही वेंडर से खरीदने की शर्त रखी हुई है। इसे लेकर स्कूल संचालकों में खासा रोष है। स्कूल संचालकों ने इस संबंध में मीटिंग बुला रोष भी जताया। संचालकों का कहना है कि यह फरमान बेतुका है कि किसी एक ही वेंडर से कैमरे खरीदे जाएं। हालांकि स्कूल संचालक बसों में कैमरे लगाने के लिए राजी हैं। उनका कहना है कि बसों में कैमरे लगाने की प्रक्रिया चल रही है। इसमें समय लग रहा है। लेकिन जल्द ही उनकी बसों में यह सुविधा होगी।
{स्कूली वाहनों का रंग पीला हो, बस में बाहर 254 मिलीमीटर की चौड़ी गहरे नीले रंग की पट्टी पर स्कूल का नाम लिखा हो। खिड़कियों के नीचे 178 मिलीमीटर चौड़ी पट्टी
{स्कूली वाहन की स्पीड शहर में 50 किलोमीटर प्रति घंटा से अधिक नहीं
{आगे की तरफ सफेद रंग की रिफ्लेक्टर टेप, बाकी जगह लाल रंग की टेप। इसकी चौड़ाई 50 मिलीमीटर और स्कूल का नाम हो
{यदि वाहन के खिलाफ मोटर व्हीकल एक्ट 1988 के सेक्शन 207 के तहत चालान कटता है तो ट्रांसपोर्ट डिपार्टमेंट वाहन का रजिस्ट्रेशन, परमिट, ड्राइविंग लाइसेंस रद्द कर सकता है
{रूट, टाइमिंग आदि लिखा हो, बस पर स्कूल मालिक पुलिस कंट्रोल रूम का नंबर
{स्पीड गर्वनर लगा हो
{चालक का हर तीन साल में एक बार सिविल सर्जन की ओर से मेडिकल फिटनेस का प्रमाण पत्र
{वाहन स्कूल का अपना है तो स्कूल बस लिखा होना चाहिए। यदि वाहन अनुबंध आधार पर है तो उसपर ऑन स्कूल ड्यूटी लिखा हो
{स्कूल वाहन पूरी तरह से मेंटेन होने चाहिए। फिटनेस और इंश्योरेंस सर्टिफिकेट भी आवश्यक है।
{बच्चों को लाने ले जाने के लिए चाहे बस हो, वैन या कोई अन्य वाहन उसकी अनुमति होनी चाहिए।
{शिक्षण संस्थानों की चार दीवारी में ही वाहनों की पार्किंग हो विद्यार्थियों स्कूल की चार दीवारी में ही उतारना चढ़ाना चाहिए।
{वाहनों पर कार्यरत चालक का कम से कम 5 साल का अनुभव
{फिटिंग शीशे, टिन या तिरपाल आदि की नहीं होनी चाहिए।
{चालक का यातायात नियमों संबंधी तीन बार से ज्यादा चालान नहीं कटा हो
{चालक के अलावा कंडक्टर या अटेंडेंट जरूर हो
{फस्र्टएड बॉक्स और अग्निशमन यंत्र लगा हो
{चालकों परिचालकों को ट्रांसपोर्ट डिपार्टमेंट की ओर से कराए जाने वाले रिफ्रेशर कोर्स को तीन साल में एक बार जरूर करना चाहिए।
{चालकों परिचालक यूनिफॉर्म में हो, उस पर नेम प्लेट, लाइसेंस नंबर लिखा होना चाहिए।
{बच्चों को वाहनों में चढ़ाने उतारने के लिए पर्याप्त मैन पावर होनी चाहिए।
{स्कूली वाहनों पर जीपीएस सिस्टम लगा होना चाहिए
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva